Den Vest-Sjællandske Avis, 1820-09-12
Jmidlertid er den neapolitanske Gesandt, Hertugen af Serra Capriola, paa sin Reise fra Neapel til St. Petersborg, ankommen til Vien for nogle Dage siden og skal have overbragt en Skrivelse fra Kongen af Neapel til Keiseren, og en anden fra Hertugen af Campo Chiaro til Fyrsten af Metternich. Han er afreist den 24de til St. Petersborg. Man veed ikke, om han har faaet Audience hos Keiseren, men man troer det ikke. – Den Østerrigske Regiering lader anvende den 53 54 og 55de 6 af den criminelle Lovbog imod de Carbonaris, da den Forbrydelse, at være i deres Selskab, bliver betragtet som en Majestæts Forbrydelse, og straffet med Døden. – Man læser i den politiske Kandestøber, at den overordentlige Begivenhed engang var passeret, at alle Cardinalerne vare tilfrosne: men endnu næsten mere overordentligt og utroeligt er det, der meldes fra Rom, at der skulle være flere Carbonares i Cardinalernes Collegium Man maae der fore ikke undre sig over, at Hs. Hellighed tager de strængeste Forholdsregler, og der især bliver vaaget paa det nøieste over alle Reisendes Passer og Sikkerheds Caarter. Alle de Sikkerheds=Caarter, som have været udstædte siden 1814 til Udlændinger, der opholde sig i Kirkestaten, blive reviderede, og man troer, at mange Personer, især Spaniere og Neapolitanere, ville blive nægtede Tilladelse til længere at opholde sig i Landet. - Om Benevent og Pontecorvo meldes der, at de nu have constitueret sig til smaae Republiker, og at de organisere deres Forsvarsmidler i Forening med hinanden. Ungdommen over sig i Vaaben. De have forskaffet sig mange udenlandske Geværer og omstøbt Klokker til Kanoner. Hr. Valcente er udnævnt til deres Oberst og Statholder. Jmidlertid skal dog den Neapolitanske Regiering have tilsendt det Romerske Hof en høitidelig Forsikkring om, at det ikke har noget Slags Fiendtlighed at befrygte fra Neapel, og tillige, at man der har taget tilstrækkelige Forholdsregler, for at modstaae ethvert fiendtligt Angreb. Desuagtet skal Tilstanden i Kirkestaten dog være saaledes beskaffen, at den Pavelige Regiering, forventer med Længsel de Østerrigske Troppers Ankomst. - Der meldes, at den største Rolighed hersker i Kongen af Sardiniens Stater, hvor ingen videre overordentlige Foranstaltninger blive trufne, uden en streng Opsigt med de Fremmede, og at Garnisonen i Grændsefæstningerne bliver forstærket. Den Sardiniske Armee udgiør 50,000 Mand. (Jmidlertid veed man dog, især af Efterretninger fra de seneste Reisende, at der hersker en stor indvortes Misfornøielse i de Sardinske Stater, hvor man aldeles har afskaffet alle de nyttige Indretninger, som vare indførte under den Franske Regiering, og Alting sættes paa den gamle Fod. De Officeerer, som have tjent under Napoleon ved de Sardinske Tropper, ere alle afskedigede, og unge Adelsmænd indtage deres Plads, især i det Genuesiske er Misfornøielsen overmaade stor).Man maae være lidt mistænkelig mod de Efterretninger som man faaer fra Neapel, da man ikke faaer nogen middelbar derfra over England, og man selv i dette Land har Grund til med Uroelighed at betragte de neapolitanske Begivenheder; men Efterretningerne bringes os igiennem Østerrig. og de Jtalienske Stater, hvor man er saa utilfreds med disse Begivenheder; men efter hvad der fortælles, synes det, at den nærværende neapolitanske Regiering, staaer i en høist mislig Stilling. Saaledes fortælles der, at der allerede 3 Gange have begivet sig Deputationer til Ministeren Grev Zurlo) som for nyelig blev sammenlignet med en af Alderdommens største Mænd for at formaae ham til at nedlægge sin Post; men han har svaret, at han vil beholde den saalænge som Rigsforstanderen finder hans Tienester nyttige for Staten. Ligeledes holder man det for afgjort, at General Pepe, maa nedlægge sin Post som General an Chef for National Armeen, da han mishager mere end et Partie, og de Carbonaris have tabt deres Tillid til ham. (Den gamle Erfaring bekræftes atter her, at de som have begyndt en Revolution, komme sielden til at fuldende den.) Officeererne ved Armeen skulle ligeledes være misfornøiede med ham, fordi han holder saa ofte Revner, og derved fører Ordet til Tropperne, og giør det paa en saadan Maade, at han søger at vinde Soldaternes Yndest paa Officierernes Bekostning, og stedse giver hine Ret imod disse. – At det virkeligt forholder sig saaledes, at Officererne af de øvrige Regimenter, som ikke harde taget Deel i Revolutionen, bleve misfornøiede med, at man vilde uddeele Hæderstegn, til de Tropper, som havde foranlediget den, og lade Officiererne avancere, giver sig tydelig tilkiende deraf, at General Pepe, har ved en Proclamation maattet bekiendtgiøre, at de Militaire, som ere blevne tilstaaede disse Belønninger, have frivilligen renonceret paa dem. – Flere end 500 Officierer fra alle Corps, havde forenet sig for at forlange, at den Decret skulde ophæves, og tillige fordret GeneralPepes Afsættelse. Man svarede dem: at man ikke kunde førend Parlementet kom sammen, foretage nogen Forandring i de store Statsembeder, men at Belønningerne skulde tages tilbage, og at Avancementerne skulle skee efter Tienestetiden. - General Church har man villet tilstaae Friehed paa sit Æresord; men har han ikke villet modtage den, men har forlangt en Undersøgelse af hans Saa for en Krigsret. – Den 6te August har det bevæbnede Borgercorps i Neapel holdt en Kirkefest, forat anraabe den Almægtiges Birstand, om at Statens politiske Forandring, maae tage et lykkeligt Udfald. Man bemærker, at i Kongeriget Neapel blive de gamle Provindsial Navne fra Romernes Tider indførte paa ny, og at Nationen sætter en Stolthed i at antage dem, f. Ex. Bruttien, Lucanien, Japygien, Apulien, Samnien.